Diari Oficial de la Generalitat Valenciana


Sumari del DOGV 9443, del 06-10-2022 (2022/8929)

DECRET 127/2022, de 30 de setembre, del Consell, de modificació del Decret 131/2021, d'1 d'octubre, del Consell, d'aprovació de les bases reguladores i concessió d'ajudes per a pal·liar els danys produïts pel temporal de pluges, fenòmens costaners i vents a la Comunitat Valenciana entre l'11 i el 14 de setembre de 2019.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9443

Data del DOGV
:   06-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8929


Data del document
:   30-09-2022

Organisme emissor
:   Conselleria de Justícia, Interior i Administració Pública

Tipus de document
:   Decret

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública
    * assegurança de danys
    * indemnització

DECRET 127/2022, de 30 de setembre, del Consell, de modificació del Decret 131/2021, d'1 d'octubre, del Consell, d'aprovació de les bases reguladores i concessió d'ajudes per a pal·liar els danys produïts pel temporal de pluges, fenòmens costaners i vents a la Comunitat Valenciana entre l'11 i el 14 de setembre de 2019. [2022/8929]  
  
PREÀMBUL  
  
El Consell, el dia 20 de setembre de 2019, va acordar l'inici d'actuacions per a pal·liar els danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019. Dins del termini de presentació de sol·licituds, els municipis afectats pel temporal van presentar les estimacions de danys causats per aquest.  
El Decret 131/2021, d'1 d'octubre, del Consell, va aprovar les bases reguladores i la concessió directa d'ajudes als ajuntaments afectats, en la quantia i distribució indicada en l'article 4, i en l'article 7 va establir, entre altres, l'obligació de les entitats locals de dur a terme les actuacions i justificar-les en el termini de fins a 12 mesos comptats des de l'endemà de la publicació del decret en el Diari Oficial de la Generalitat Valenciana (DOGV 9191, 08.10.2021).  
  
Alguns ajuntaments s'han dirigit a l'Agència Valenciana de Seguretat i Resposta a les Emergències i ha sol·licitat una ampliació del termini per a dur a terme les actuacions previstes en el Decret 131/2021, fins al màxim possible, en concret, l'Ajuntament de Benigànim, Ajuntament de la Font de la Figuera, Ajuntament de Fontanars dels Alforins, Ajuntament de Moixent, Ajuntament d'Orihuela, Ajuntament de Tous, Ajuntament de Villena.  
Aquestes ajudes van destinades a la realització, per part dels ajuntaments, d'accions dirigides a pal·liar els danys produïts pel temporal de pluges, fenòmens costaners i vents ocorreguts a la Comunitat Valenciana entre l'11 i el 14 de setembre de 2019, l'extraordinària intensitat dels quals, l'extensió i abast, a més de provocar la defunció de dues persones, han afectat milers de ciutadans i ciutadanes, els seus habitatges, les seues propietats, vies de comunicació o els serveis públics bàsics i el seu accés, i ha ocasionat importants danys a altres béns i infraestructures (canalitzacions, xarxa elèctrica, depuradores, ponts), així com camps de cultiu o instal·lacions industrials, la reparació dels quals és necessària escometre, la qual cosa justifica l'ampliació del termini per a l'execució i justificació que sol·liciten els ajuntaments.  
  
El Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, en l'article 70.1 estableix que l'òrgan concedent de la subvenció podrà atorgar, excepte precepte en contra contingut en les bases reguladores, una ampliació del termini establit per a la presentació de la justificació, que no excedisca la meitat d'aquest i sempre que amb això no es perjudiquen drets de terceres persones.  
El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, assigna a la Conselleria de Justícia, Interior i Administració Pública, entre altres, les competències en matèria de situacions d'emergència.  
Per tot això, de conformitat amb el que es disposa en article 28.c de la Llei 5/1983, de 30 de desembre, de la Generalitat, del Consell, a proposta de la consellera de Justícia, Interior i Administració Pública i amb la deliberació prèvia del Consell, en la reunió de 23 de setembre de 2022,  
  
  
DECRETE  
  
  
  
Article únic. Modificació de l'article 7.a del Decret 131/2021, d'1 d'octubre, del Consell, d'aprovació de les bases reguladores i concessió d'ajudes per a pal·liar els danys produïts pel temporal de pluges, fenòmens costaners i vents a la Comunitat Valenciana entre l'11 i el 14 de setembre de 2019  
L'article 7.a del Decret 131/2021, queda redactat en els següents termes:  
«a) Dur a terme les actuacions previstes en un termini de fins a 18 mesos comptats des de l'endemà de la publicació d'aquest decret en el Diari Oficial de la Generalitat Valenciana. S'haurà de disposar de totes les autoritzacions sectorials necessàries per a l'execució de les actuacions. La concessió de la present ajuda no suposa l'obtenció de l'autorització per a l'execució d'aquestes.»  
  
  
DISPOSICIÓ FINAL  
  
Aquest decret produirà efectes des de l'endemà de ser publicat en el Diari Oficial de la Generalitat Valenciana.  
  
València, 30 de setembre de 2022  
  
El president de la Generalitat,  
XIMO PUIG I FERRER  
  
La consellera de Justícia, Interior  
i Administració Pública,  
GABRIELA BRAVO SANESTANISLAO